Document ID: 31996R2063

ΚΑΝΟΝΙΣΜΟΣ (ΕΚ) αριθ. 2063/96 ΤΟΥ ΣΥΜΒΟΥΛΙΟΥ της 14ης Οκτωβρίου 1996 για την τροποποίηση του κανονισμού (ΕΟΚ) αριθ. 1180/77 σχετικά με την εισαγωγή στην Κοινότητα ορισμένων γεωργικών προϊόντων καταγωγής Τουρκίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
τον κανονισμό (ΕΟΚ) αριθ. 3813/92 του Συμβουλίου, της 28ης Δεκεμβρίου 1992, σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στο πλαίσιο της κοινής γεωργικής πολιτικής (1), και ιδίως το άρθρο 13 παράγραφος 1,
Εκτιμώντας:
ότι η απόφαση 1/77 του Συμβουλίου σύνδεσης ΕΟΚ-Τουρκίας, της 17ης Μαΐου 1977, σχετικά με τις νέες παραχωρήσεις κατά την εισαγωγή στην Κοινότητα τουρκικών γεωργικών προϊόντων προβλέπει, κατά την εισαγωγή στην Κοινότητα ελαιολάδου που υπάγεται στους κωδικούς ΣΟ 1509 10 10, 1509 10 90 και 1510 00 10, υπό τον όρο ότι η χώρα αυτή εισπράττει ένα φόρο κατά την εξαγωγή, μια κατ' αποκοπή μείωση κατά 0,7245 Ecu ανά 100 χιλιόγραμμα της εισφοράς που εφαρμόζεται σ' αυτό το λάδι, καθώς και μείωση αυτής της ίδιας εισφοράς που αντιστοιχεί στο ποσό του ειδικού φόρου 7 ότι η μείωση αυτή καθορίστηκε μέχρι ενός ανωτέρω ορίου 10,88 Ecu ανά 100 χιλιόγραμμα στο πλαίσιο της μείωσης που προβλέπεται στο άρθρο 2 της προαναφερθείσας απόφασης και 10,88 Ecu ανά 100 χιλιόγραμμα στο πλαίσιο του πρόσθετου ποσού που προβλέπεται στο παράρτημα IV της προαναφερθείσας απόφασης 7
ότι ο κανονισμός (ΕΟΚ) αριθ. 1180/77 (2) έθεσε σε εφαρμογή την απόφαση αριθ. 1/77 7
ότι τα συμβαλλόμενα μέρη συμφώνησαν, με ανταλλαγή επιστολών, να καθορίσουν το πρόσθετο ποσό σε 10,88 Ecu ανά 100 χιλιόγραμμα για την περίοδο από 1ης Ιανουαρίου 1994 μέχρι 31 Ιανουαρίου 1995 και σε 13,14 Ecu ανά 100 χιλιόγραμμα για την περίοδο που αρχίζει την 1 Φεβρουαρίου 1995 7
ότι ο κανονισμός (ΕΟΚ) αριθ. 1180/77 πρέπει να τροποποιηθεί αναλόγως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 9 παράγραφος 1 του κανονισμού (ΕΟΚ) αριθ. 1180/77, το στοιχείο β) αντικαθίσταται από το ακόλουθο κείμενο:
«β) κατά ποσό ίσο προς αυτό του ειδικού φόρου κατά την εξαγωγή που έχει εισπραχθεί από την Τουρκία γι' αυτό το λάδι εντός του ορίου των 10,88 Ecu ανά 100 χιλιόγραμμα, για την περίοδο από 1ης Ιανουαρίου 1994 μέχρι 31 Ιανουαρίου 1995 και των 13,14 Ecu ανά 100 χιλιόγραμμα για την περίοδο που αρχίζει την 1 Φεβρουαρίου 1995. Τα ποσά αυτά προσαυξάνονται αντιστοίχως κατά 10,88 Ecu ανά 100 χιλιόγραμμα για την πρώτη περίοδο και κατά 13,14 Ecu ανά 100 χιλιόγραμμα για τη δεύτερη περίοδο.»
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 14 Οκτωβρίου 1996.

Labels: 2
3
17
18